b'\n_START_ARTICLE_\nGreitasis skaitymas\n_START_SECTION_\nIndiferenti\xc5\xa1kumas tekstui\n_START_PARAGRAPH_\nJei tekstas ne\xc4\xafdomus, skaitomas be susidom\xc4\x97jimo, intereso, tai stabdo tolesn\xc4\xaf skaitym\xc4\x85.\n_START_SECTION_\nAntipatija autoriui, temai, turiniui\n_START_PARAGRAPH_\nD\xc4\x97l to kil\xc4\x99s stresas l\xc4\x97tina m\xc4\x85stymo procesus ar bent jau trukdo jiems funkcionuoti skland\xc5\xbeiai.\n_START_SECTION_\nReg\xc4\x97jimo kampo didinimas\n_START_PARAGRAPH_\nPeriferinis reg\xc4\x97jimas gali b\xc5\xabti ple\xc4\x8diamas \xc4\xafvairiai. Knygos puslapiai pie\xc5\xa1tuku padalinami dviem vertikaliais br\xc5\xabk\xc5\xa1niais \xc4\xaf tris dalis ir stengiamasi viena fiksacija apimti esan\xc4\x8di\xc4\x85 teksto dal\xc4\xaf. Po savait\xc4\x97s reguliaraus treniravimosi tekstas padalijamas \xc4\xaf dvi dalis.\n_START_SECTION_\n\xc5\xa0ult\xc4\x97s lentel\xc4\x97s\n_START_PARAGRAPH_\nPeriferiniam reg\xc4\x97jimui pl\xc4\x97sti tinka \xc5\xa0ult\xc4\x97s lentel\xc4\x97s, pratimai atliekami 2-3 kartus per dien\xc4\x85. \xc5\xbdvilgsnis fiksuojamas \xc4\xaf lentel\xc4\x97s centr\xc4\x85, tada pakra\xc5\xa1tiniu reg\xc4\x97jimu ie\xc5\xa1komas vienetas, dvejetas ir t. t., skenuojant \xc5\xbevilgsniu auk\xc5\xa1tyn - \xc5\xbeemyn. Stengiamasi suma\xc5\xbeinti paie\xc5\xa1kos laik\xc4\x85 iki 25 ir ma\xc5\xbeiau sekund\xc5\xbei\xc5\xb3._NEWLINE_\xc5\xa0ult\xc4\x97s lenteles galima rasti interneto svetain\xc4\x97se rus\xc5\xb3 kalba. Arba \xc4\x8dia angl\xc5\xb3 kalba: \xc5\xa0ult\xc4\x97s lentel\xc4\x97s\n_START_SECTION_\nLarry Foster metodika\n_START_PARAGRAPH_\nRaid\xc5\xbei\xc5\xb3, skaitmen\xc5\xb3 stulpeliai (pagal Lar\xc4\xaf Foster\xc4\xaf). Vertikaliame lape atskiros raid\xc4\x97s, skai\xc4\x8diai i\xc5\xa1d\xc4\x97stomos viena nuo kitos apie 5 mm atstumu tiek horizontaliai, tiek ir vertikaliai, kad i\xc5\xa1 j\xc5\xb3 susidaryt\xc5\xb3 sta\xc4\x8diakampis. \xc5\xbdi\xc5\xabrima \xc4\xaf centre esan\xc4\x8di\xc4\x85 raid\xc4\x99 ir siekiama pamatyti greta esant\xc4\xaf skai\xc4\x8di\xc5\xb3._NEWLINE_\xc5\xbdvilgsnis fiksuojamas, pvz., ties raide A, o skaitoma po vien\xc4\x85 skai\xc4\x8di\xc5\xb3 \xc4\xaf kair\xc4\x99, po to \xc4\xaf de\xc5\xa1in\xc4\x99\xc2\xa0: A, 2, 9, 8, 3, 4, 7, 6, 2. I\xc5\xa1 prad\xc5\xbei\xc5\xb3 nepavyks \xe2\x80\x9epamatyti\xe2\x80\x9c, koks skai\xc4\x8dius stovi tre\xc4\x8dias kair\xc4\x97je ar de\xc5\xa1in\xc4\x97je nuo tam tikros raid\xc4\x97s. Tada toliau einama eilute \xc5\xbeemiau: R, 2, 4, 8, 9 ir t. t._NEWLINE_Pirmos treniruot\xc4\x97s metu akies raumenys \xc4\xafsitempia, greitai nuvargsta. Tad prad\xc5\xbeioje b\xc5\xabtinos 30-60 sek., bet ne ilgesn\xc4\x97s treniruot\xc4\x97s, tinkamas poilsis. Geriau pakartoti v\xc4\x97liau, po pertraukos kelis kartus per dien\xc4\x85._NEWLINE__NEWLINE_5  6  4  8  2   A   9  3  7    S    5  8  2  5_NEWLINE__NEWLINE_7  2  5  8  2   R   4  9  2    N    2  5  3  1_NEWLINE__NEWLINE_6  4  2  5  4   G   2  5  4    L    2  7  5  3_NEWLINE__NEWLINE__NEWLINE_5  6  4  8  2   T   9  3  7    D    5  8  2  5_NEWLINE_ _NEWLINE_7  2  5  8  2   K   9  3  7    U    5  8  5  4_NEWLINE__NEWLINE_Po 1 savait\xc4\x97s \xc5\xbevilgsniu jau galima \xe2\x80\x9eeiti\xe2\x80\x9c ratu aplink koki\xc4\x85 nors raid\xc4\x99, vardijant artimiausius skai\xc4\x8dius, pradedant nuo vir\xc5\xa1aus ir laikrod\xc5\xbeio rodykle einant \xc5\xbeemyn: R, A, 9, 4, 2, G, 4, 2, 2, sukti antr\xc4\x85 rat\xc4\x85, apimant per vien\xc4\x85 skai\xc4\x8di\xc5\xb3 nutolusius kitus simbolius._NEWLINE__NEWLINE_ 2   A   9  _NEWLINE__NEWLINE_ 2   R   4  _NEWLINE__NEWLINE_ 4   G   2'